Mandag klokken 16.30 var guldsmed Ørsnæs på Boulevarden i Aalborg udsat for tyveri. Nordjyllands Politi oplyser, at der blev taget mindst 15 guld og diamantringe til et større pengebeløb. - Tyveriet skete mens der var andre mennesker i forretningen og gerningsmand og kvinde lavede tyveriet i forening og forsvandt kort efter fra forretningen i ukendt retning, oplyser vagtchef ved Nordjyllands Politi Karsten Højrup Kristensen. Gerningsparret talte gebrokkent engelsk til personalet, og det drejer sig sandsynligvis om to øseuropæiske tyve. De beskrives som en kvinde på 45-50 år, 160 cm, sort langt hår, iført sort jakke med lyst tørklæde med blomster og solbriller i håret. Manden beskrives som 45-50 år, 170 cm, sort kort hår med grå stænk, iført muligvis ruskinds jakke. Politiet er interesseret i at tale med eventuelle vidner fra forretningen eller vidner, der har set gerningsmændene ved forretningen eller andre stedet. Henvendelser vedrørende sagen skal ringes ind på 114.
To tyve stjal guld og diamantringe i guldsmed Ørsnes i Aalborg mandag eftermiddag.